《谢石主簿和章》
宋代·吕声之

多君养就大椿年，便腹诗书昼欲眠。
绛阙当年名藕甚，白云他日迹飘然。
千军笔扫人谁敌，九转丹成世莫傅。
倦眼功名旁袖手，剩看月露出新篇。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。